# ZŠ s MŠ Lúka 135

**Plán práce koordinátora prevencie**

šk. rok 2023/2024

Mgr. Silvia Žabčíková

# Plán prevencie drogových a iných závislostí

#  na školský rok 2023/2024

V ZŠ s MŠ Lúka 135 sa budú v aktuálnom školskom roku realizovať preventívne programy v súlade s Národným programom boja proti drogám a koncepciou prevencie drogových závislostí.

Plán práce v oblasti protidrogovej prevencie ukladá: vo všetkých ročníkoch priebežne sledovať žiakov a prostredníctvom vhodného učiva ich viesť k prevencii proti užívaniu drog a eliminovať nežiaduce návyky. Túto problematiku zapracovať do tematických výchovno-vzdelávacích plánov, plánov triedneho učiteľa a plánu výchovného poradcu.

**Hlavné ciele:**

* Podieľať sa na formovaní osobnosti mladého človeka.
* Vytvárať prostredie pre emocionálnu a sociálnu pohodu.
* Prehlbovať poznatky a právne vedomie žiakov o ľudských hodnotách.
* Podporiť hodnotu človeka ako ľudského jedinca a rozvíjať medziľudské vzťahy.
* Dbať na vytvorenie zdravého životného prostredia, posilňovať zdravý životný štýl.
* Aktívne zapájanie do aktivít podporujúcich zdravý životný štýl.
* Realizovať školské programy podpory zdravia a zdravého životného štýlu, výchovy k zdraviu.
* Zapájať sa do kampaní „Modrý gombík“, „Červené stužky.“
* Zvýšiť zapojenie detí a žiakov do pohybových aktivít.
* Dôsledne dodržiavať práva dieťaťa a vytvárať priateľskú atmosféru v škole.
* Zabezpečovať primárnu prevenciu drogových závislostí a iných sociálno-patologických javov. Pravidelne monitorovať zmeny v správaní detí.
* Vzbudiť záujem žiakov o šport v čase osobného voľna, zabezpečovať žiakom bohatú ponuku záujmovej činnosti v rámci krúžkov, zvýšenú pozor­nosť venovať sebapoznávaniu a sebaúcty, poskytnúť žiakom viac informácií o drogovej prevencii.
* Zapojiť deti do spolurozhodovania o živote na škole, o otázkach a problé­moch, ktoré sa ich týkajú.
* Upevňovať demokraciu, vytvárať pocit spolu­zodpovednosti za dianie na škole, dbať na kultúru prejavu reči.
* Predchádzať všetkým formám diskriminácie, xenofóbie a iným prejavom intolerancie.
* Dôsledne uplatňovať zákaz všetkých foriem diskriminácie a segregácie.
* Chrániť deti pred fyzickým násilím, psychickým týraním prí­padne sexuálnym zneužívaním.
* V spolupráci s výchovným poradcom pravidelne pripravovať podujatia a obohacovať činnosť novými aktivitami. Pravidelnou relaxačnou činnosťou a novými pohybovými aktivitami odbúravať stres.
* Prispievať k príjemnej a priateľskej atmosfére a upevňovať pocit spolupatričnosti v triedach.
* Pri realizácii preventívnych aktivít a programov venovať zvýšenú pozornosť odbornej garancii programov a vopred si preveriť ponúkané preventívne aktivity a programy s cieľom predísť prípadnému nežiaducemu vplyvu laických a neodborných aktivít, ako aj škodlivému vplyvu kultov, siekt či extrémistických organizácií na deti a žiakov.
* Zabezpečiť prístupnosť a dostupnosť informácií deťom o právach dieťaťa so zameraním na problematiku prevencie násilia páchaného na deťoch a veku primerane o možnostiach pomoci, vrátane stimulácie kritických postojov detí k nevhodným mediálnym obsahom.
* Realizovať besedy s vyškolenými odbornými zamestnancami z CPP o rizikách práce v zahraničí a o prevencii pred neľudským zaobchádzaním, obchodovaním s ľuďmi a otrockou prácou, ako aj preventívne kampane.
* Vytváraním priestoru pre činnosť záujmových krúžkov a organizovaním spoločenských podujatí v čase mimo vyučovania predchádzať kriminalite a ponúkať tvorivé činnosti k zmysluplnému využitiu voľného času.
* Rozvíjať spoluprácu s CPP a inými inštitúciami za účelom besied, exkurzii, ale i nových tvorivých činností.
* Venovať zvýšenú pozornosť zabezpečeniu školských areálov a školských ihrísk pred znečistením a ich devastáciou.
* Zabezpečiť veku primeraným spôsobom informovanosť o rizikách sexuálneho zneužívania a vykorisťovania detí, ako aj o rizikách detskej pornografie a obchodovania s deťmi.
* Prijímať efektívne opatrenia pre podporu a povzbudenie pravidelnej dochádzky do školy a na obmedzenie počtu tých žiakov, ktorí školskú dochádzku neukončia.
* Zvyšovať u žiakov povedomie o trestnoprávnej zodpovednosti pri prejavoch šikanovania či iného rizikového správania a u pedagogických a odborných zamestnancov ich povedomie o trestnoprávnej zodpovednosti v prípade jej neriešenia v súlade so Smernicou č. 36/2018 k prevencii a riešeniu šikanovania žiakov v školách a školských zariadeniach.
* Vopred si preveriť ponúkané preventívne aktivity a programy s cieľom predísť prípadnému nežiaducemu vplyvu laických a neodborných aktivít, ako aj škodlivému vplyvu kultov, siekt či extrémistických organizácií na deti a žiakov. Riaditeľ školy sa môže v prípade potreby preverenia informácií obrátiť na cirkevný odbor Ministerstva kultúry SR, občianske združenie Integra – Centrum prevencie v oblasti siekt, na Poradensko-informačné centrá Policajného zboru SR.
* Vykonávať efektívny monitoring odhaľovania negatívnych javov v správaní sa žiakov a príznakov šikanovania, odhaľovať zdroje sociálno-patologických javov a uplatňovať účinné prostriedky na oslabenie ich vplyvu.

**Spolupráca s rodičmi**:

* Rodič žiaka školy prijíma svoj diel zodpovednosti za výchovu a vzdelávanie dieťaťa, pričom vychádza z očakávania, že jeho cieľ a cieľ školy je rovnaký – poskytnúť optimálne možnosti pre rozvoj dieťaťa. Vie, že pre dosiahnutie tohto cieľa je dôležitá vzájomná spolupráca a dôvera.
* Vedenie školy, učiteľ - koordinátor prevencie a triedny učiteľ priebežne informujú rodičov o preventívnych aktivitách školy, ako aj o možnostiach odbornej pomoci, ktorú poskytujú CPP.

*- Venujeme pozornosť viacerým webovým portálom:*

- [www.unicef.sk](http://www.unicef.sk/) - Škola priateľská deťom – projekt UNICEF

- [www.iuventa.sk](http://www.iuventa.sk/) – ponuka žiackych súťaží, porušovanie detských práv – riešiť / zanedbávanie plnenia PŠD, záškoláctvo, podozrenie z násilia, týrania, zneužívania, detskej pornografie

- [www.prevenciasikanovania.sk](http://www.prevenciasikanovania.sk/), - k prevencii šikanovania/ MU č.7/2006-R,

- [www.zodpovedne.sk](http://www.zodpovedne.sk/), [www.ovce.sk](http://www.ovce.sk/), [www.pomoc.sk](http://www.pomoc.sk), [www.bezpecnyinternet.sk](http://www.bezpecnyinternet.sk),

- <http://bezpre.mpc>[-edu.sk/,](http://bezpre.mpc-edu.sk/) - bezpečnosť pri používaní internetu

- [www.obchodsludmi.sk](http://www.obchodsludmi.sk), - obchodovanie s ľuďmi

- [www.statpedu.sk,](http://www.statpedu.sk/)

 *- Venujeme pozornosť nasledovným publikáciám a DVD:*

- Metodická publikácia – Všetci to robia!, DVD „Alkohol skrytý nepriateľ“

Plán práce

**September**

* Oboznámenie žiakov s vnútorným poriadkom školy
* Zapojenie sa do celoslovenskej kampane Červené stužky- [www.cervenestuzky.sk](http://www.cervenestuzky.sk)
* Bezpečné používanie internetu, bezpečné vyhľadávanie informácií
* Európsky týždeň športu 23.9. – 30.9. 2023

.....................................................................................................................................................

**Október**

* 1. október, ktorý je OSN vyhlásený za Medzinárodný deň starších ľudí (seniorov).- zamerať na zvyšovanie pozornosti voči starším ľuďom
* Monitorovanie zmien v správaní detí - spolupráca so školským špeciálnym pedagógom a výchovným poradcom
* Týždeň boja proti stresu
* 10 . 10. – Svetový deň duševného zdravia
* Zdravý životný štýl: 16.10. – Svetový deň výživy ( Deň jablka celoškolská aktivita)

*(„Akčný plán prevencie obezity na roky 2015-25“)*

* Výstava plodov a zeleniny

*(„Akčný plán prevencie obezity na roky 2015-25“)*

.....................................................................................................................................................

**November**

* 17. 11. Deň boja za slobodu a demokraciu
* **Európsky týždeň proti drogám**- Oboznámenie sa s internetovým portálom <http://www.prevenciasikanovania.sk/>
* **Bubnovačka -** Svetový deň prevencie týrania a zneužívania detí

.....................................................................................................................................................

**December**

* 1. 12. – svetový deň prevencie AIDS - Ukončenie projektu Červené stužky
* 10. 12. – Deň ľudských práv

*(„Dohovor o  právach dieťaťa“)*

* Vianočná akadémia
* ŠKD: Radosť z pohybu- didaktické hry

*(„Koncepcia práce so športovo talentovanou mládežou na roky 2015-2020“)*

*....................................................................................................................................................*

**Január**

* „ Trestnoprávna zodpovednosť mladistvých“ prednáška Polícia a prokuratúra

.......................................................................................................................................................

**Február**

* Valentínska pošta - aktivity k upevňovaniu triednych a medzitriednych vzťahov
* 8. a 9. ročník : „Čo viem o drogách?“- anketa
* ŠKD: Valentínsky karneval
* 21. 2.Medzinárodný deň materinského jazyka (UNESCO)
* Jazykové okienko- rozhlasová relácia (rádio Slovensko)

*(„Dohovor o  právach dieťaťa“)*

* 6. ročník – „Šikana – týka sa to aj nás“ (prednáška Mgr. J. Klbíkovej, prac. CPPP NMNV )

*(„Národná stratégia na ochranu detí pred násilím“)*

* 8. ročník – Preventívny program „Efektívna komunikácia a zvládanie konfliktov“ (prednáška Mgr. J. Klbíkovej, prac. CPP NMNV ) 2 x 4 VH

.....................................................................................................................................................

 **Marec**

* Mesiac knihy - literárne spracovanie problematiky závislosti
* Ponožková výzva – Medzinárodný deň Downovho syndrómu
* 21. 3. Medzinárodný deň boja proti rasovej diskriminácii (OBN, ETV)
* 22.3. Deň vody - ochutnávka minerálnych vôd

*(„Akčný plán prevencie obezity na roky 2015-25“)*

* 7. ročník - „Kyberšikanovanie – pozor na virtuálny priestor“ (prednáška Mgr. J. Klbíkovej, CPP NMnV)

.......................................................................................................................................................

**Apríl**

* Deň narcisov **-** aktualizácia nástenky- žiacke projekty
* Deň zdravia - 7. apríl - Zdravá výživa, zdravšie žiť- príprava ovocných mís *(„Akčný plán prevencie obezity na roky 2015-25“)*
* I. a II. ročník: Športové súťaže na školskom dvore

*(„Koncepcia rozvoja nadaných detí“)*

* Deň Zeme - 22. apríl – čistenie prírody v okolí školy
* 8. ročník – „Dospievanie – obdobie veľkých zmien“ (prednáška Mgr. J. Klbíkovej, CPP NMnV)

.....................................................................................................................................................

**Máj**

* Svetový deň mlieka - 16. máj - mliečny deň v škole

*(„Akčný plán prevencie obezity na roky 2015-25“)*

* 9. ročník – „Obchodovanie s ľuďmi“ (prednáška Mgr. J. Klbíkovej)
* Svetový deň nefajčiarov 31. 5.
* „Fajčím, prečo?“- beseda 8. a 9. ročník
* 8. a 9. ročník - Poruchy stravovania (mentálna bulímia, anorexia) (prednáška RÚVZ TN)
* 6. a 7. ročník – Ako si nájsť kamaráta (prevencia šikany) (prednáška RÚVZ TN)

.....................................................................................................................................................

**Jún**

* Svetový deň životného prostredia - 5. jún – „Ako sa separuje odpad?“
* Príprava cvičenia OŽAZ a didaktických hier
* 26.6. Medzinárodný deň proti zneužívaniu drog a obchodovaniu s drogami
* 1. a 2. ročník „ Športom proti drogám“ – športové súťaže
* Práca s internetovým portálom <http://www.ovce.sk/>
* *(„Celoštátna stratégia ochrany a podpory ľudských práv v SR“)*

.....................................................................................................................................................

Pozn.: plán sa môže v priebehu šk. roka dopĺňať resp. obmieňať podľa potreby a aktuálnej situácie.

 *Mgr. Silvia Žabčíková*

 *koordinátor prevencie drogových závislostí*

**Zdroje a podporné materiály v škol. roku 2023 / 2024**

 „Dohovor o  právach dieťaťa“

 „Celoštátna stratégia ochrany a podpory ľudských práv v SR“

 „Koncepcia rozvoja nadaných detí“

 „Koncepcia boja proti extrémizmu na roky 2019-2025“

 „Akčný plán prevencie obezity na roky 2015-25“

 „Národná stratégia na ochranu detí pred násilím“

 „Národný program boja proti obchodovaniu s ľuďmi na roky 2019-2023“

Uvedené koncepcie a programy sú zohľadnené v nasledovných dokumentoch:

* Plán práce školy,
* plán práce MZ a PK,
* plány koordinátorov a vých. poradcu